Як бачыце, пакуль што ад зарплаты ў канверце суцэльныя мінусы. Як для работніка, так і для дзяржавы, якая недаатрымлівае падаткі. Але ж, калі б зусім не было плюсоў, гэтай зявы не існавала б. Так, плюсы ў ёй таксама ёсць. У першую чаргу, гэта ў нейкай ступені большая заработная плата. Бо нярэдка працадаўца прапануе работніку на выбар: атрымліваць вось такую суму, але неафіцыйна, альбо меншую, хаця ўсё будзе на законных падставах. І многія работнікі кіруюцца імгненнай выгадай: маўляў, са мной усё будзе добра, я не захварэю, а да пенсіі яшчэ дажыць трэба... Сёй-той яшчэ і радуецца, што плаціць меншы падаходны падатак...